འོབས་ཐམས་ཅད་ལས་རྒལ་བས་བསམས་བཞིན་དུ་སྲིད་པའི་འགྲོ་བར་སྐྱེ་བ་སྟོན་པ།སྨན་པའི་རྒྱལ་པོ་ཆེན་པོ།སེམས་ཅན་ཐམས་ཅད་འདུལ་བའི་ཆོ་ག་ལ་མཁས་པ།སེམས་ཅན་ཐམས་ཅད་ཀྱི་ཉོན་མོངས་པའི་ནད་ཐམས་ཅད་རྟོགས་པ།ཅི་རིགས་པར་ཆོས་ཀྱི་སྨན་སྦྱར་བ་རབ་ཏུ་སྦྱོར་བ།ཡོན་ཏན་མཐའ་ཡས་པའི་འབྱུང་གནས་དང་ལྡན་པ།སངས་རྒྱས་ཀྱི་ཞིང་མཐའ་ཡས་པར་ཡོན་ཏན་བཀོད་པས་ལེགས་པར་བརྒྱན་པ་མཐོང་བ་དང་།ཐོས་པ་འབྲས་བུ་ཡོད་པ།གོམ་པ་འདོར་བ་འབྲས་བུ་ཡོད་པ།བསྐལ་པ་བྱེ་བ་ཁྲག་ཁྲིག་བརྒྱ་སྟོང་དཔག་ཏུ་མེད་པར་ཡོན་ཏན་ཡོངས་སུ་བརྗོད་ཀྱང་ཡོན་ཏན་གྱི་ཆུ་བོ་མཐའ་ཡས་པར་རྟོགས་པ་ལ་འདི་ལྟ་སྟེ།བྱང་ཆུབ་སེམས་དཔའ་མཉམ་པར་ལྟ་བ་ཞེས་བྱ་དང་།མཉམ་མི་མཉམ་ལྟ་བ་དང་།ཏིང་ངེ་འཛིན་རྣམ་པར་སྤྲུལ་པའི་རྒྱལ་པོ་དང་།ཆོས་ཀྱི་དབང་ཕྱུག་དང་།ཆོས་ཀྱི་ཏོག་དང་།འོད་ཀྱི་ཏོག་དང་།འོད་བཀོད་པ་དང་།རིན་པོ་ཆེ་བཀོད་པ་དང་།བཀོད་པ་ཆེན་པོ་དང་།སྤོབས་པ་བརྩེགས་པ་དང་།རིན་པོ་ཆེ་བརྩེགས་པ་དང་།ལག་ན་རིན་པོ་ཆེ་དང་།ལག་ན་ཕྱག་རྒྱ་རིན་པོ་ཆེ་དང་།རྟག་ཏུ་ལག་བརྐྱང་དང་།རྟག་ཏུ་ལག་བཏེག་དང་།རྟག་ཏུ་གདུང་དང་།རྟག་ཏུ་དགའ་དགོད་དབང་པོ་དང་།མཆོག་ཏུ་དགའ་བའི་རྒྱལ་པོ་དང་།ལྷའི་རྒྱལ་པོ་དང་།སྨོན་ལམ་ལ་ཞུགས་པས་ཕྱིན་པ་དང་།སོ་སོ་ཡང་དག་པར་རིག་པ་རབ་ཏུ་བསྒྲུབ་པ་ཐོབ་དང་།ནམ་མཁའི་མཛོད་དང་།རིན་ཆེན་སྒྲོན་མ་འཛིན་དང་།རིན་ཆེན་དཔའ་དང་།རིན་ཆེན་དགའ་བ་དང་།རིན་ཆེན་དཔལ་དང་།མིག་འཕྲུལ་ཅན་དང་།དྲ་བ་ཅན་གྱི་འོད་དང་།དམིགས་པ་མེད་པའི་བསམ་གཏན་དང་།ཤེས་རབ་བརྩེགས་དང་།རིན་ཆེན་གཏོང་དང་།བདུད་འཇོམས་དང་།གློག་གི་ལྷ་དང་།རྣམ་པར་འཕྲུལ་པའི་རྒྱལ་པོ་དང་།མཚན་བརྩེགས་ཡང་དག་འདས་དང་།སེང་གེའི་ང་རོ་མངོན་པར་བསྒྲགས་པའི་དབྱངས་དང་།རིའི་རྩེ་མོ་ཀུན་ཏུ་འཇོམས་པའི་རྒྱལ་པོ་དང་།སྤོས་ཀྱི་གླང་པོ་ཆེ་དང་།སྤོས་ཀྱི་བ་གླང་གླང་པོ་ཆེ་དང་།རྟག་ཏུ་འབད་དང་།བརྩོན་པ་མི་འདོར་བ་དང་།རབ་ཀྱི་བློ་གྲོས་དང་།མཛེས་པར་སྐྱེས་དང་།